Давлат тиббий суғуртаси жамғармаси методология бўлими томонидан 2026 йил 19-23 январь кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Жамғарма билан тиббий хизматлар харидида иштирок этувчи тиббиёт ташкилотлари билан тузиладиган шартноманинг иловаси, кафолатланган пакет асосида кўрсатиладиган тиббий хизматлар ҳажми прогноз режасини шакллантириш бўйича ҳудудий мутахассисларга ва тиббиёт ташкилотларига амалий ёрдам берилмоқда.
3. ВМҚ-619-сонли қарори ижросини таъминлаш мақсадида Жамғарма томонидан  бирламчи тиббий-санитария ёрдамини кўрсатувчи оилавий поликлиникалар фаолиятида Реимбурсация тизими юритилиш ҳолатини, рўйхатда келтирилган дори воситаларга талаб ва эҳтиёжларини аниқлаш ҳамда таҳлил қилиш учун ҳисобот жадваллар ишлаб чиқилди ва БТСЁМ ларига маълумотларни белгиланган муддатларда тақдим этиш учун юборилди.
4. “Давлат ва нодавлат тиббиёт ташкилотлари томонидан ўткир юрак-қон томир касалликлари ва бош мияда қон айланишининг ўткир бузилиши ҳолатларида кўрсатилган шошилинч ва режали тиббий хизматларни молиялаштириш тартиби тўғрисидаги НИЗОМ” ҳужжат лойиҳаси ишлаб чиқилди ва раҳбариятга тақдим этилди.
5. Жамғарма раҳбарияти томонидан ZOOM платформаси орқали ташкиллаштирилган ВКА умумий йиғилишда иштирок этилди.
6. Шошилинч қабул бўлимларини молиялаштириш бўйича алоҳида механизм ишлаб чиқиш лойиҳа ҳужжати устида иш олиб борилмоқда.
7. “Давлат тиббий суғуртасининг механизмларини жорий этиш тўғрисида” буйруқнинг лойиҳаси ишлаб чиқилди ва раҳбариятга тақдим этилди.
8. Халқаро экспертлар А.Кацага ва М.Калиев тавсияларига кўра  шифохонадан чиқаётган беморнинг статистик картасига (066-шакл ҳ/ш) тегишли ўзгартиришлар киритилди. Ушбу 066-рақамли тиббий ҳужжат шаклини тўлдириш бўйича йўриқнома ишлаб чиқилди ва келишиш учун халқаро экспертларга тақдим этилди.
9. ZOOM платформаси орқали ташкиллаштирилган ВМҚ-694-сонли қарори ижроси юзасидан  “УЗИНФОКОМ” мутахассислари билан ВКА учрашувида иштирок этилди.
10. Соғлиқни сақлаш электрон ахборот тизими “DMED платформа”си маълумотларининг Жамғарма электрон ахборот таҳлил платформаси билан интеграция жараёни давом этмоқда. Соғлиқни сақлашда электрон платформалар ягона интегратори “УЗИНФОКОМ” мутахассислари билан ишчи учрашувлар олиб борилмоқда.
11. Марказий лаборатория хизматларини қоплаб бериш тартиби тўғрисидаги Низом лойиҳаси Иқтисодиёт ва молия вазирлиги ходимлари билан қайта кўриб чиқилмоқда.
12. Давлат ва нодавлат тиббиёт ташкилотлари томонидан ўткир юрак-қон томир касалликлари ва бош мияда қон айланишининг ўткир бузилиши ҳолатларида кўрсатилган шошилинч ва режали тиббий хизматларни молиялаштириш тартиби тўғрисидаги низом лойиҳаси тайёрланмоқда.
13. Ўзбекистон Республикаси Вазирлар маҳкамасининг 2025 йил 
4 ноябрдаги ВМҚ-694-сонли қарор ҳамда Соғлиқни сақлаш вазирлигининг 
2025 йил 29 декабрдаги 408-сонли буйруғи ижроси юзасидан давлат ва нодавлат тиббиёт ташкилотлари потенциали инвентаризацияси маълумотлари йиғилди. Соғлиқни сақлаш электрон ахборот тизими DMED масъул ходимларига услубий ёрдам кўрсатилди. Улар томонидан ишлаб чиқилган потенциал маълумотлари рақамлаштирилган саҳифасига Жамғарма ходимлари учун кириш рухсати сўрови юборилди. 
14. Реимбурсация дастурининг асосий кўрсаткичларини йиғиш учун "Ўзбекистон Республикаси Вазирлар Маҳкамасининг 619-сонли Қарор ижроси бўйича Давлат тиббий суғуртаси жамғармаси томонидан Реимбурсация дастури бўйича _______________ вилоятида дори воситалари билан 2024-2025 йилларда таъминланиши тўғрисида маълумоти" жадвали ишлаб чиқилди. Ҳудудлар кесимида маълумот тўплаш учун ушбу жадвал Соғлиқни сақлаш вазирлигига юборилди.
15. Аҳолининг турли ёш гуруҳлари учун зарур бўлган асосий профилактик тадбирларни қамраб олган “Ҳаёт йўли” лойиҳасини ишлаб чиқиш жараёни давом этмоқда.

